Ferliking fan de Jeropeeske ferkearsbuorden

De ferkearsbuorden fan de Jeropeeske lannen ferskille yn oansjen, dochs binne yn grutte halen frij gelyk. Dat komt yn haadsaak troch it Ferdrach fan Wenen oangeande ferkearstekens fan 1968. Yn dat ferdrach stiet bygelyks dat in warskôgingsboerd in trijehoeke is mei in punt nei boppe mei reade râne deromhinne en in wite of giele eftergrûn of yn rjochthoekige diamantefoarm mei in swarte râne en in giele eftergrûn. Elts lân hat de romte en folje sels de ynhâld yn.

## Ferskillen yn Jeropeeske ferkearsbuorden
### Grafyske ferskillen
* Yn Ierlân binne warskôgingsbuorden, oars as yn de rêst fan Jeropa, net trijehoekich, mar diamantefoarmich. Dy foarm komt bûten Jeropa foar en komt benammen út de Feriene Steaten wei. 
* In soad piktogrammen (tunnels, fuotgongers, auto's) ferskille it lân.
* Pylken ferskille it lân.
* Ferskillende kleuren. Guon lannen hawwe buorden mei in wite eftergrûn, wylst oare lannen buorden mei in giele eftergrûn hawwe.

### Ferskillen yn lettertypen
* Belgje, Bosnje-Hertsegovina, Bulgarije, Kroaasje, Kosovo, Lúksemboarch, Montenegro, Noard-Masedoanje, Roemeenje, Sloveenje en Servje brûke it *SNV*-lettertype;
* Denemark brûkt it *Dansk Vejtavleskrift*-lettertype, in ôflate foarm fan *Transport*;
* Dútslân, Grikelân en Tsjechje brûke it *[[DIN 1451]]*-lettertype, dêr't Tsjechje allinnich haadletters by brûkt en Grikelân in Grykske fariant fan *DIN 1451*;
* Eastenryk en Slowakije brûke it *TERN*-lettertype;
* Estlân brûkt it lettertype *Arial Narrow Bold* mingd mei *Helvetica*;
* Frankryk brûkt it *Caractères*-lettertype;
* Ierlân, Yslân, Portegal, Syprus en it Feriene Keninkryk brûke it *Transport*-lettertype (op de autodiken fan it Feriene Keninkryk wurdt foar dyknûmer it *Motorway*-lettertype brûkt);
* Itaalje en Spanje brûke it *Alfabeto normale*-lettertype, dêr't it yn Spanje by *Carretera* neamd wurdt;
* Nederlân, Spanje (allinnich op *[[Autovía]]s* en *[[Autopista]]s*) en Turkije brûke it *FHWA*-lettertype (of ôflate foarmen dêrfan);
* Noarwegen brûkt it *Trafikkalfabetet*-lettertype;
* Poalen brûkt it *Drogowskaz*-lettertype;
* Ruslân brûkt in mei *ГОСТ 10807-78* oerienkommend lettertype (taheake mei *ГОСТ Р 52290-2004*), mar ek it *Arial Cyr Bold*-lettertype wurdt gauris brûkt;
* Sweden brûkt it *Tratex*-lettertype;
* Switserlân en Lychtenstein brûke it *Frutiger*-lettertype.
* Wyt-Ruslân brûkt it *Micig*-lettertype;

### Ferskillende kleuren
#### Warskôgingsbuorden
* Yn de measte Jeropeeske lannen wurdt in reade trijehoeke mei in wite eftergrûn brûkt;
* Yn Bosnje-Hertsegovina, Finlân, Grikelân, Yslân, Kroaasje, Noard-Masedoanje, Poalen, Servje en Sweden wurdt in reade trijehoeke mei in giele eftergrûn brûkt.
* Foar tydlike warskôgingsbuorden (bygelyks by dykkonstruksje) wurdt yn guon lannen in giele eftergrûn brûkt wylst dêr ornaris in wite eftergrûn brûkt wurdt, sa as yn Frankryk.

#### [[Bebuording]] autodiken
* In blauwe eftergrûn wurdt brûkt troch Belgje, Dútslân, Eastenryk, it Feriene Keninkryk, Frankryk, Hongarije, Ierlân, Letlân, Lúksemboarch, Nederlân, Noarwegen, Poalen, Portegal;
* In griene eftergrûn wurdt brûkt troch Bulgarije, Denemark, Finlân, Grikelân, Itaalje, Kroaasje, Lychtenstein, Litouwen, Roemeenje, Ruslân, Servje, Syprus, Sloveenje, Slowakije, Sweden, Switserlân, Tsjechje, Turkije en Wyt-Ruslân.

#### Bebuording primêre wegen/autowegen
* Wyt op blau: Belgje, Bulgarije, Grikelân, Itaalje, Letlân, Lychtenstein, Litouwen, Finlân, Nederlân, Roemeenje, Syprus, Slowakije, Sweden, Switserlân en Tsjechje;
* Wyt op grien: it Feriene Keninkryk, Frankryk, Hongarije, Ierlân, Poalen en Portegal;
* Swart op giel: Dútslân, Kroaasje, Lúksemboarch, Noarwegen, Servje en Sloveenje;
* Read op wyt: Denemark;
* Swart op wyt: Spanje en Eastenryk.

#### Ferskillen yn ienheden
It Feriene Keninkryk brûkt, ta tsjinstelling fan de rêst fan Jeropa, noch net folslein it metrysk stelsel. Ofstan en faasje wurde dêr noch hieltyd yn milen de oere, hichte en breedte yn yards, fuotten en inches oanjûn. Der komme stadichoan wol mear buorden dy't hichte en breedte ek yn meter en sintimeter oanjouwe.

## Tabel fan ferkearsbuorden
### Ferkearsbuorden

### Bebuording

## Sjoch ek
* Ferkearsboerd
* Bebuording
* Ferkearsbuorden yn Nederlân